Diari Oficial de la Generalitat Valenciana


Sumari del DOGV 4301, del 26-07-2002 (2002/7882)

RESOLUCIÓ de 4 de juliol de 2002, del director general d'Urbanisme i Ordenació Territorial, per la qual s'aprova definitivament el Pla de Reforma Interior Unitat d'Execució Fuente Vieja de Titaguas, una vegada esmenades les deficiències a què es referix l'Acord de la Comissió Territorial d'Urbanisme de València de 27 de juny de 2002.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4301

Data del DOGV
:   26-07-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/7882


Data del document
:   04-07-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Titaguas
    * pla d'urbanisme

RESOLUCIÓ de 4 de juliol de 2002, del director general d'Urbanisme i Ordenació Territorial, per la qual s'aprova definitivament el Pla de Reforma Interior Unitat d'Execució Fuente Vieja de Titaguas, una vegada esmenades les deficiències a què es referix l'Acord de la Comissió Territorial d'Urbanisme de València de 27 de juny de 2002. [2002/X7882]
  
Ja que s'han esmenat les deficiències a què es referix l'Acord de la Comissió Territorial d'Urbanisme, de 27 de juny de 2002, que afecta el Pla de Reforma Interior Unitat d'Execució Fuente Vieja de Titaguas, i de conformitat amb el que ordena la resolució del director general d'Urbanisme i Ordenació Territorial, de 4 de juliol de 2002, per la qual es declara definitivament aprovat dit Pla de Reforma Interior, es procedix a la publicació de l'esmentat acord:
  
?La Comissió Territorial d'Urbanisme de València, en sessió realitzada el 27 de juny de 2002, va adoptar l'Acord següent:
  
Vist l'expedient remés per l'Ajuntament de Titaguas relatiu al Pla de Reforma Interior Unitat d'Execució Fuente Vieja, i de conformitat amb els següents,
  
Antecedents de fet
  
Primer. El projecte es va sotmetre a informació pública conjuntament amb el programa, el projecte de reparcel·lació i el projecte d'urbanització mitjançant Acord del ple municipal en sessió realitzada el dia 23 d'octubre de 2001. Després del pertinent període d'informació pública en el qual es van presentar dos al·legacions, es va aprovar pel ple municipal en sessió realitzada el dia 19 de febrer de 2002 condicionada a l'aprovació autonòmica, el programa i el projecte de reparcel·lació, i es va acordar remetre el pla de reforma interior a la Comissió Territorial d'Urbanisme a l'efecte de l'aprovació definitiva.
  
Segon. El projecte consta de memòria, plans d'informació i plans d'ordenació.
  
Tercer. L'objecte del present pla de reforma interior és la delimitació d'una unitat d'execució en sòl urbà de 5.526,98 m2 a desenvolupar per actuació integrada mitjançant programa de gestió directa municipal.
  
La dita delimitació té per objecte urbanitzar els vials establits per les normes subsidiàries en sòl urbà, sense modificar els aprofitaments i els usos.
  
L'esmentada delimitació es justifica en l'exclusió dels terrenys urbans en els seus costats sud i est a causa de l'existència d'urbanització, si bé es reconeix esta com a insuficient, i es té la intenció d'implantar o millorar els servicis d'este sòl exclòs mitjançant contribucions especials.
  
No es modifica la resta dels paràmetres ni aprofitaments en l'àmbit delimitat, i s'efectua una remissió a les normes vigents.
  
Quart. Durant la tramitació de l'expedient no s'han sol·licitat informes sectorials.
  
Cinqué. Titaguas disposa de normes subsidiàries de planejament l'homologació global del qual va ser aprovada definitivament per la Comissió Territorial d'Urbanisme el 26 de novembre de 1999.
  
Sisé. La Comissió Informativa de la Comissió Territorial d'Urbanisme de València, en sessió realitzada el 21 de juny de 2002, va emetre l'informe relatiu al projecte que ens ocupa, i complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, de conformitat amb el que establixen els articles 45, 46 i 47, per remissió de l'article 52, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon. La documentació està completa, als efectes del compliment del que preceptuen els articles 27 i 28 de la LRAU, si bé s'observa la falta de segellat i diligenciat dels plans d'ordenació remesos, per la qual cosa s'haurà de complir este extrem.
  
Tercer. La Comissió Territorial d'Urbanisme a proposta del director general d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva de plans de reforma interior dels municipis de menys de 5.000 habitants, de conformitat amb el que disposa l'article 54.2.B de la Llei Reguladora de l'Activitat Urbanística, en relació amb l'article 10.A per remissió de l'article 9.1 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat abans, la Comissió Territorial d'Urbanisme, en sessió realitzada el 27 de juny de 2002, acorda:
  
Supeditar l'aprovació definitiva del Pla de Reforma Interior Unitat d'Execució Fuente Vieja de Titaguas, fins que tinga lloc el segellat i diligenciat dels plans d'ordenació aportats.
  
Una vegada esmenats els dits aspectes per l'Ajuntament de Titaguas, hi escaurà que este done compte d'això al president d'esta comissió que queda facultat a l'empara del Decret 137/1990 de 30 de juliol, del Consell de la Generalitat perquè ordene la publicació de l'acord d'aprovació definitiva en el butlletí oficial sense necessitat de nou acord d'esta comissió a la qual haurà d'informar posteriorment del que s'ha fet.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data d'haver rebut la present notificació.
  
Tot això, sense perjuí que es puga exercir qualsevol altre recurs que s'estime oportú?.
  
El 3 de juliol de 2002 els servicis tècnics del Servici Territorial d'Urbanisme i Ordenació Territorial examinen la documentació presentada per l'Ajuntament de Titaguas l'1 de juliol de 2002 i s'informa esta favorablement, i es considera complit l'Acord de la Comissió Territorial d'Urbanisme de València de 27 de juny de 2002.
  
Vistes la legislació urbanística aplicable, així com la Llei de Règim Jurídic de les Administracions Públiques i del Procediment Administratiu Comú i la resta de preceptes de concordant aplicació, el director general d'Urbanisme i Ordenació Territorial considera aprovat definitivament el Pla de Reforma Interior Fuente Vieja de Titaguas.
  
Contra la present resolució, que no posa fi a la via administrativa, es podrà interposar recurs d'alçada davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data d'haver rebut la present notificació.
  
Tot això, sense perjuí que s'hi puga exercir qualsevol altre recurs que s'estime oportú.